《病后和黄玉泉韵》
宋代·郑清之

山扉连月款言卮，拟共还家浣客衣。
愧失养生收一溉，笑擒梦竖窜三危。
大槐安国休重省，兜率陀天尚缓归。
一病一衰秋后雨，孰言之武老能为。
赤明瀹篆正恢台，戏挹雄风涤闷怀，
病骨喜随新箨换，好诗忽馈宝珠来。
巨鱼未纵王褒壑，陋室聊淹禹锡阶。
且共理身如理国，小须握手咏康哉。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。